Когато се посочва „контролният пункт“, това следва да се разбира като „определения пункт за внос“.
 Попълнете документа с главни букви. Указанията са посочени срещу номера на съответната клетка.
 Част I
 Този раздел се попълва от стопанския субект в областта на фуражите и храните или от негов представител, освен ако не е посочено друго
 Клетка I.1.
 Изпращач: име и пълен адрес на физическото или юридическото лице (стопанския субект в областта на фуражите и храните), експедирало пратката. Препоръчва се да се посочат номер на телефон и факс или електронна поща.
 Клетка I.2.
 Трите полета в тази клетка се попълват от органите на определения пункт за внос съгласно определението в член 2. Посочете референтния номер на CED в първата клетка. Референтният номер на CED може да се попълни от компетентните органи на определения граничен пункт. Посочете името на определения пункт за внос и номера му съответно във втората и третата клетка.
 Клетка I.3.
 Получател: посочете името и пълния адрес на физическото или юридическото лице (стопанския субект в областта на фуражите и храните), за когото е предназначена пратката. Препоръчва се да се посочат номер на телефон и факс или електронна поща.
 Клетка I.4.
 Лице, отговорно за пратката (също така агент, декларатор или стопански субект в областта на фуражите и храните): посочете името и пълния адрес на лицето, което е отговорно за пратката при представянето ѝ на определения граничен пункт и което подава необходимите декларации пред компетентните органи от името на вносителя. Препоръчва се да се посочат номер на телефон и факс или електронна поща.
 Клетка I.5.
 Държава на произход: посочете държавата, от която произхожда стоката, в която тя е отгледана, добита или произведена.
 Клетка I.6.
 Държава, от която е изпратена пратката: посочете третата държава, в която пратката е натоварена на транспортното средство с крайна цел транспортиране до Съюза.
 Клетка I.7.
 Вносител: посочете името и пълния адрес. Препоръчва се да се посочат номер на телефон и факс или електронна поща.
 Клетка I.8.
 Местоназначение: посочете адреса за доставка в Съюза. Препоръчва се да се посочат номер на телефон и факс или електронна поща.
 Клетка I.9.
 Пристигане на определения граничен пункт (приблизителна дата): посочете приблизителната дата, на която се очаква пратката да пристигне на определения граничен пункт.
 Клетка I.10.
 Документи: посочете датата на издаване и броя на официалните документи, придружаващи пратката, според случая.
 Клетка I.11.
 Транспортно средство: отбележете клетката, за да посочите транспортното средство, с което пристига пратката.
 Идентификация: посочете подробна информация за транспортното средство. За самолет — посочете номера на полета. За плавателен съд — посочете името на кораба. За пътно превозно средство — посочете регистрационния номер и номера на ремаркето, ако има такова. За железопътен транспорт — посочете номера на влака и на вагона.
 Документи за справка: номер на въздушна товарителница, коносамент или търговски номер за железопътен транспорт или за камион.
 Клетка I.12.
 Описание на стоката: опишете подробно стоката, като използвате терминологичните изрази от член 1.
 Клетка I.13.
 Код на стоката: използвайте кода за идентификация на стоката, посочен в приложение I (включително подразделение по ТАРИК, ако е целесъобразно).
 Клетка I.14.
 Брутно тегло: посочете общото тегло